**ส่วนที่ 5**

**การติดตามและประเมินผล**

1. การติดตามและประเมินผลยุทธศาสตร์

การติดตามและประเมินผลยุทธศาสตร์ขององค์การบริหารส่วนตำบลทุ่งกว๋าว โดยดำเนินการตามระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ. 2548
ข้อ 29 และตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 ข้อ 13 และตามหนังสือกระทรวงมหาดไทย ด่วนที่สุด มท 0810.3/ว 5797 ลงวันที่ 10 ตุลาคม 2559

**2. การติดตามและประเมินผลโครงการ**

ในการจัดทำแผนพัฒนาท้องถิ่นนั้น จะต้องมีการติดตามและประเมินผลแผนพัฒนา
โดยจะต้องติดตามและประเมินยุทธศาสตร์ ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ หมวด ๖ ข้อ ๒๙ และระเบียบกระทรวงมหาดไทย
ว่าด้วยการจัดทำแผนขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓
๒. ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ข้อ ๑๓ และในการประเมินแผนนั้นจะต้อง ดำเนินการประเมินคุณภาพของแผนยุทธศาสตร์การพัฒนาตามแนวทางการติดตามและประเมินผลยุทธศาสตร์เพื่อสอดคล้องแผนพัฒนาท้องถิ่นสี่ปีขององค์กรปกครองส่วนท้องถิ่น แจ้งตามหนังสือกระทรวงมหาดไทย ที่ มท ๐๘๑๐.๒/
ว ๕๗๙๗ ลงวันที่ ๑๐ ตุลาคม ๒๕๕๙ เรื่อง แนวทางและหลักเกณฑ์การจัดทำและประสานแผนพัฒนาท้องถิ่นสี่ปี (พ.ศ. ๒๕๖๑ – ๒๕๖๔) ขององค์กรปกครองส่วนท้องถิ่น ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙

**3. สรุปผลการพัฒนาท้องถิ่นในภาพรวม**

**3.1 การวัดผลในเชิงปริมาณและคุณภาพ**

 **เชิงประมาณ**

การวัดผลเชิงปริมาณที่ผ่านมาองค์การบริหารส่วนตำบลทุ่งกว๋าว ได้ดำเนินการโดยใช้แบบสำหรับการวัดผลการติดตามและประเมินผลแบบการประเมินตนเอง และ ใช้ระบบสารสนเทศเพื่อการวางแผน (E-Plan) ในการวัดผล ซึ่งที่ผ่านมาอยู่ในระดับพอใช้ โดยเฉลี่ยแล้วผลสำเร็จในการวางแผนพัฒนาท้องถิ่นจนนำไปสู่การปฏิบัติในร้อยละ 70-85 ของโครงการทั้งหมด

 **เชิงคุณภาพ**

การจัดทำแผนพัฒนาขององค์การบริหารส่วนตำบลทุ่งกว๋าว ยังคงมุ่งเน้นทางด้านการ

พัฒนาในยุทธศาสตร์ด้านสังคม ชุมชนและการรักษาความสงบเรียบร้อยเป็นหลัก โดยให้ความสำคัญกับคุณภาพชีวิตของประชาชน โดยน้อมนำหลักปรัชญาของเศรษฐกิจพอเพียงมาปรับใช้ในการพัฒนาท้องถิ่น ให้เกิดการพัฒนาในบนความพอเพียง พอประมาณ มีความสอดคล้องอย่างมีเหตุผล
อย่างสมดุล ภายใต้ความรู้และคุณธรรม ทั้งนี้มุ่งการพัฒนาที่ไม่ทำลายวัฒนธรรมดั่งเดิมของชุมชนท้องถิ่น รวมทั้งมุ่งสร้างให้ชุมชนและท้องถิ่นมีความเข้มแข็งสามารถจัดการตนเองได้ โดยองค์การบริหารส่วนตำบลทุ่งกว๋าว ให้การสนับสนุนและขับเคลื่อนอย่างเป็นรูปธรรม เพื่อการพัฒนาที่ยั่งยืนโดยเน้นประชาชนเป็นศูนย์กลางในการพัฒนา

**4. ข้อเสนอแนะในการจัดทำแผนพัฒนาท้องถิ่นในอนาคต**

**4.1 ผลกระทบนำไปสู่อนาคต**

แผนพัฒนาท้องถิ่นสี่ปี ขาดความคล่องตัวเนื่องจากการแผนพัฒนาท้องถิ่นได้กำหนดรูปแบบให้เป็นรูปแบบการเพิ่มเติม หรือเปลี่ยนแปลงแผนเป็นแบบยาก ซึ่งไม่สอดคล้องกับบริบทท้องถิ่นซึ่งมีความเคลื่อนไหวตลอดเวลา ทั้งปัจจัยด้านการเมือง สังคม สิ่งแวดล้อม และเศรษฐกิจ การกำหนดรูปแบบการเพิ่มเติมหรือเปลี่ยนแปลงที่ต้องใช้เวลาและกระบวนการที่ยากจึงทำให้ปัญหาเร่งด่วน ไม่สามารถตอบสนองปัญหาความต้องการของประชาชนได้อย่างทันท่วงที ซึ่งอาจทำให้ประชาชนเกิดความเดือดร้อนและส่งผลกระทบต่อการพัฒนาท้องถิ่นในภาพรวมได้

**4.2 ข้อสังเกต ข้อเสนอแนะ ผลจากการพัฒนา**

1. การจัดทำแผนพัฒนาท้องถิ่นสี่ปีควรคำนึงถึงสถานะการคลังขององค์การบริหารส่วนตำบลในการพิจารณาโครงการ/กิจกรรม ที่จะบรรจุในแผนพัฒนาถิ่นสี่ปี

 2. การพัฒนาท้องถิ่นตามแผนพัฒนาท้องถิ่น เพื่อมุ่งการพัฒนาคุณภาพชีวิตของประชาชนในท้องถิ่นให้ดีขึ้น ซึ่งที่ผ่านมากระบวนการพัฒนาในบางเรื่องอาจสร้างผลกระทบต่อวิถีชีวิตและวัฒนธรรมของคนในท้องถิ่น ดังนั้นการพัฒนาท้องถิ่นจำเป็นต้องคำนึงถึงวิถีชีวิตและวัฒนธรรมอันดีงามของคนในท้องถิ่น สภาพแวดล้อมทางด้านสังคม เศรษฐกิจ การเมืองร่วมด้วย

 3. การจัดทำแผนพัฒนาท้องถิ่น ควรเน้นประชาชนเป็นศูนย์กลางในการพัฒนา รวมถึงกระบวนการมีส่วนร่วมของทุกภาคส่วน และควรเน้นการพัฒนาท้องถิ่นอย่างยั่งยืนพร้อมรับการเปลี่ยนแปลงตามกระแสโลกาภิวัตน์